Džamala

Sussana Džamaladinova (ukraina keeles Сусана Джамаладінова; krimmitatari keeles Susana Camaladinova; sündinud 27. augustil 1983 Ošis Kirgiisi NSV-s), esinejanimega Džamala (ukraina keeles Джамала), on krimmitatari päritolu Ukraina laulja, spintosopran, Ukraina rahvakunstnik, Kiievi aukodanik. 2016. aastal võitis Džamala Ukraina esindajana Eurovisiooni lauluvõistluse lauluga "1944". Susanna Džamaladinova sündis Kesk-Aasias, kuhu ta vanavanaema oli koos viie lapsega krimmitatarlaste küüditamise käigus Stalini käsul 1944. aastal Krimmist ümber asustatud. Ukraina taasiseseisvumise järel naasis perekond Krimmi. Susanna ja tema krimmitatarlasest isa on muslimid, ema on kristlane, rahvuselt armeenlanna. Džamala lapsepõlv möödus Krimmis Maloritšenske külas Alušta lähedal muusikute peres. Susanna ema töötas muusikakoolis õpetajana, isal oli dirigendikutse. Mõistes, et ei suuda peret muusikaga ära toita, oli isa sunnitud tegelema aed- ja puuviljakasvatusega. Aastatel 1992–1998 õppis Džamala Alušta 1. Muusikakoolis klaveri erialal. Muusikakooli lõpetamise järel asus ta õppima Simferopoli Tšaikovski-nimelisse kõrgemasse muusikakooli ning lõpetas seejärel Kiievis Tšaikovski-nimelise Ukraina rahvusliku muusikaakadeemia ooperilauljana. Džamala läbilöögiks sai võit 2009. aastal Lätis Jūrmalas peetud noorte lauljate konkursil Uus Laine. 2016. aasta 21. veebruaril sai teatavaks, et Džamala esindab 2016. aasta Eurovisiooni lauluvõistlusel Rootsis Stockholmis Ukrainat omaloodud lauluga "1944". Džamala võitis võistluse. Järgmisel päeval pärast Eurovisiooni võitu andis president Petro Porošenko talle Ukraina rahvakunstniku aunimetuse. 26. mail 2016 nimetati ta Kiievi linna aukodanikuks. "For Every Heart" (2011) "Live At Arena Concert Plaza" (kontsert DVD, 2012) "All or Nothing" (2013) "Thank You" (2014) "Podykh" (2015) "1944" (2016) Ukraine's Eurovision song mourns Moscow purge of Crimean Tatars, Reuters (22. veebruar 2016) "Ukraine's Jamala Wins Eurovision, As Russians Cry Foul". Vabadusraadio. 15.05.2016. Vaadatud 15.05.2016. {{cite web}}: eiran tundmatut parameetrit |languge= (juhend) Ruban, Mariya. "Джамала: "Хочу пишне кримсько-татарське весілля"". Cегодня.UA. 10. veebruar 2015. Vaadatud 20. aprillil 2015. "Джамала: Моя мама христианка-армянка, папа крымский татарин-мусульманин". UA-Report. 25. veebruar, 2011. Vaadatud 20. aprillil 2015. "Интервью с Джамалой на Public Talk". Арт-журнал Thenordar. 27. august 2014. Vaadatud 20. aprillil 2015. "Лучше бы этой песни вообще не было" Радио Свобода, 15. mai 2016. Vaadatud 15. mail 2016. Veselova, Viktoria; Melnykova, Oleksandra (11. veebruar 2016). "Crimean singer in line to represent Ukraine at Eurovision". theguardian.com. The Guardian. Vaadatud 11. veebruar 2016. Brown, Mark (22. veebruar 2016). "Ukraine's Eurovision entry takes aim at Russian oppression" (inglise). theguardian.com. Vaadatud 22. veebruaril 2016. "Jamala's full performance with her song "1944" on Eurovision-2016-Ukraine" (inglise). 112 Ukrajina. 22. veebruar 2016. Originaali arhiivikoopia seisuga 6. märts 2016. Vaadatud 22. veebruaril 2016. "Contest song by Crimean Jamala won Eurovision Exit Poll". 112.international (inglise). 112 Ukraine. 22.04.2016. Originaali arhiivikoopia seisuga 17.06.2016. Vaadatud 22.04.2016. Eurovisiooni võitis Ukraina, teisele kohale tuli Austraalia ERR, 15.05.2016